Buljongpar

Buljongpar er en betegnelse som stammer fra skøyteløpsarenaen, der det tidligere ofte ble solgt varm buljong til tilskuerne. Når et par skøyteløpere som ikke hevdet seg i teten gikk, hadde man tid til å kjøpe en kopp buljong ute å gå glipp av noen høydepunkter. 

Skøyteløp var tidligere en stor norsk publikumsidrett, der tilskuerne tilbrakte langdryge, kalde timer på fullsatte tribuner. Varm drikke hjalp litt i kulda.

Buljong - altså kokekraft av kjøtt, fisk eller grønnsaker - var også mer vanlig som drikke, i en tid da serveringstilbudet var mer nøysomt og begrenset.

Uttrykket «buljongpar» har senere også blitt brukt om kjedelige, mindre interessante par i andre situasjoner, det være seg i selskapslivet eller i konkurranser.

Referanser 

Matingredienser
Norske ord og uttrykk